Diari Oficial de la Generalitat Valenciana


Sumari del DOGV 6545, del 17-06-2011 (2011/6980)

RESOLUCIÓ de 13 de juny de 2011, del conseller de Solidaritat i Ciutadania, de la convocatòria realitzada mitjançant l'Orde 7/2011, de 19 d'abril, per la qual es convoquen, per a l'any 2011, subvencions a accions institucionals en la reconstrucció d'Haití que s'han d'executar per organitzacions no governamentals per al desenrotllament (ONGD).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6545

Data del DOGV
:   17-06-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/6980


Data del document
:   13-06-2011

Organisme emissor
:   Conselleria de Solidaritat i Ciutadania

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 13 de juny de 2011, del conseller de Solidaritat i Ciutadania, de la convocatòria realitzada mitjançant l'Orde 7/2011, de 19 d'abril, per la qual es convoquen, per a l'any 2011, subvencions a accions institucionals en la reconstrucció d'Haití que s'han d'executar per organitzacions no governamentals per al desenrotllament (ONGD). [2011/6980]  
Antecedents de fet  
  
La República d'Haití va patir un terrible terratrémol de magnitud 7.0 en l'escala de Richter, intensitat VII en Petionville, amb una profunditat de 10 km, el 12 de gener de 2010, així com rèpliques posteriors. La magnitud del terratrémol, unida a la situació prèvia del país va provocar que la dimensió del desastre fóra molt major, la qual cosa va impulsar el govern d'Haití a declarar una situació d'emergència i assistència internacional. Cal recordar que Haití es troba entre els Països Menys Avançats (PMA) segons l'Organització de Nacions Unides i així consta en el en el Pla Director de la Cooperació Valenciana 2008-2011.   
  
D'acord amb el que establix l'article 9.f de la Llei 6/2007, de 9 de febrer, de la Generalitat, de Cooperació al Desenrotllament de la Comunitat Valenciana, i en el marc de l'acció humanitària previst tant en la mencionada llei, així com de conformitat amb el que preveu el Pla Director de la Cooperació Valenciana 2008-2011, i en els plans anuals dels anys 2010 i 2011, el Comité d'Acció Humanitària i Emergència (CAHE) en les seues sessions de data 3 de setembre de 2010, 30 de juny de 2010 i 26 d'octubre de 2010 va acordar, entre altres accions, participar en el programa de reconstrucció d'Haití. Esta participació es va concretar en la construcció d'un hospital en el municipi de Belle Anse, departament Sud-est (Haití). Totes les institucions presents en les dites sessions van ratificar la seua intenció de participar en l'esmentat projecte de construcció de l'hospital.  
En data 16 d'agost de 2010, l'Organització Mundial de la Salut (OPS-OMS) va emetre un informe en què, entre altres, avalava la realització del projecte de l'hospital a Belle Anse, i considerava el projecte «très bien planifié et les investisseurs sont enthousiastes à l'idée de concrétiser ce project?. c'est un trés beau project».  
En data 17 d'agost de 2010, amb l'aval de l'ambaixadora especial espanyola per a la reconstrucció d'Haití i de l'Organització Mundial de la Salut (OPS-OMS), el projecte es va inscriure provisionalment en el Registre de Projectes del Comité Interí per a la Reconstrucció d'Haití (CIRH), comité la missió del qual és efectuar una planificació estratègica, coordinar i dur a terme els recursos dels països donants bilaterals i multilaterals de les organitzacions no governamentals, i del sector dels negocis. La seua missió, entre altres, és acceptar les propostes segons la seua coherència i la seua coordinació amb el Pla d'Acció d'Haití, i vetlar per la celeritat en la posada en marxa dels projectes de desenrotllament així com establir les prioritats. Este comité va aprovar definitivament el projecte. En la llista de projectes aprovats el 6 d'octubre de 2010 es va incloure la construcció de l'hospital a Belle Anse com l'únic projecte aprovat d'Espanya en el CIRH.   
Així mateix, este projecte figura en l'informe realitzat per l'Agència Espanyola de Cooperació Internacional per al Desenrotllament sobre la resposta d'Espanya davant de la crisi humanitària provocada pel sisme de 12 de gener de 2010, a Haití, en el qual s'indica «5.4 Altres actuacions. En el marc de la reconstrucció des de la cooperació descentralitzada, destaca el projecte de la Generalitat Valenciana, que consistix en la construcció d'un hospital nou a Belle Anse i assegurar el seu funcionament (incloent-hi equips i personal) durant un període de cinc anys.»  
  
La Llei 17/2010, de 30 de desembre, de Pressupostos de la Generalitat per a l'exercici 2011, inclou en el programa 66.58.63.203.58 Cooperació Internacional al Desenrotllament, la línia de subvenció del capítol VII, codi comptable T7787, denominada «Acció institucional per a la reconstrucció d'Haití» i dirigida als agents de cooperació, per a la realització de projectes de construcció d'un complex sanitari i accions complementàries a Haití.  
  
A fi d'articular la subvenció dels projectes previstos en la Llei de Pressupostos de la Generalitat, per a l'exercici 2011, l'article 47.11 del Text Refós de la Llei d'Hisenda Pública habilita el conseller de Solidaritat i Ciutadania a establir les corresponents bases reguladores de la concessió de les subvencions, que s'aprovaran per orde, amb un informe previ de l'Advocacia de la Generalitat i seran objecte de publicació en el Diari Oficial de la Comunitat Valenciana.  
Així mateix, l'article 9 de la Llei 38/2003, de 17 de novembre, General de Subvencions, establix que amb caràcter previ a l'atorgament de subvencions, han d'aprovar-se les normes que establisquen les bases reguladores de concessió, que es publicaran en el diari oficial corresponent.  
Atenent a l'esmentada habilitació el conseller de Solidaritat i Ciutadania va aprovar l'Orde 7/2011, de 19 d'abril, per la qual es convoquen, per a l'any 2011, subvencions a accions institucionals en la reconstrucció d'Haití que s'han d'executar per organitzacions no governamentals per al desenrotllament (ONGD), que es va publicar en el Diari Oficial de la Comunitat Valenciana (DOCV núm. 6507), de data de 26 d'abril de 2011, amb un informe previ de l'Advocacia General de la Generalitat i després de la fiscalització de la Intervenció Delegada de la Conselleria d'Economia, Hisenda i Ocupació, segons el que establix l'apartat setze de l'Acord de 27 de juny de 2008, del Consell, pel qual es determinen els aspectes addicionals que s'han de comprovar per la Intervenció en l'exercici de la fiscalització del gasto.  
Finalitzat el termini de presentació de sol·licituds, i d'acord amb el que preveu la base 12 de l'annex I de la mencionada orde de convocatòria, correspon a la Comissió Tècnica, de conformitat amb la composició prevista en l'article 27.3 del Decret 135/2010, de 10 de setembre, del Consell, la valoració de les propostes i la selecció d'aquelles que es consideren de major interés d'acord amb les prioritats a què es referixen estes bases.  
La Comissió Tècnica, segons el que establix la base 13 de l'annex I de la mencionada orde de convocatòria, va formular, en la seua reunió de 31 de maig de 2011, la corresponent proposta motivada de resolució de la convocatòria de subvencions.  
  
Fonaments de dret  
  
I. Pel que es referix a la competència per a resoldre este procediment, es tenen en compte les atribucions previstes en l'article 47.3 del text refós de la Llei d'Hisenda Pública de la Generalitat, així com el que preveu el Decret 207/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Solidaritat i Ciutadania (DOCV núm. 6146, de 17 de novembre de 2009).  
  
II. Així mateix, en la tramitació d'este procediment s'ha tingut present el que disposa el Decret 135/2010, de 10 de setembre, del Consell, pel qual s'aproven les bases per a la concessió d'ajudes en matèria de cooperació internacional per al desenrotllament i el que establix l'esmentada Orde de 4 de novembre de 2010, del conseller de Solidaritat i Ciutadania, de convocatòria de subvencions, així com el que preveu la Llei 38/2003, de 17 de novembre, General de Subvencions, i la resta de normes de general i pertinent aplicació.  
III. D'acord amb el que establix l'article 47.3 del Text Refós de la Llei d'Hisenda Pública de la Generalitat Valenciana el Consell en la seua sessió de data 3 de juny de 2011, va autoritzar la concessió de la subvenció per import de 4.000.00 d'euros a l'entitat Esperança sense Fronteres.  
En virtut d'això, i a proposta de la Comissió Tècnica del Programa de Cooperació, adoptada en la seua sessió de 7 de març de 2011, i amb l'autorització prèvia del Consell en la dita sessió de 3 de juny de 2011, resolc:  
  
Primer  
Concedir a l'entitat i projectes esmentats en l'annex de la present resolució les subvencions sol·licitades per l'import que hi apareix especificat i que ascendix a un total de 4.000.000 d'euros de la línia de subvenció T7787, programa 40.30.55.521.04, de Cooperació Internacional al Desenrotllament, de conformitat amb l'orde esmentada.  
  
Segon  
Acceptar el desistiment de l'entitat SOTERMUN.  
  
sANNEX  
  
SUBVENCIONS CONCEDIDES  
  
  
PROJECTE A. CONSTRUCCIÓ DEL COMPLEX SANITARI  
  
  
  
  
PROJECTE B. REFORMA DE LA POSTA SANITÀRIA DE BELLE ANSE  
  
  
  
  
PROJECTE C. ACCIONS COMPLEMENTÀRIES  
  
  
  
  
\* \* \* \* \* \* \* \* \*  
  
ANEXO  
  
SUBVENCIONES CONCEDIDAS  
  
PROYECTO A. CONSTRUCCIÓN DEL COMPLEJO SANITARIO  
  
  
  
  
PROYECTO B. REFORMA DE LA POSTA SANITARIA DE BELLE ANSE  
  
  
  
  
PROYECTO C. ACCIONES COMPLEMENTARIAS  
  
  
  
Tercer  
Excloure l'entitat FUDEN per no complir l'objecte de la convocatòria.  
  
Contra la present resolució, que posa fi a la via administrativa, es podrà interposar, potestativament, recurs de reposició davant d'este mateix òrgan, en el termini d'un mes, comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, de conformitat amb el que preveuen els articles 10.1.a i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que es realitze qualsevol altra via que es considere oportuna.  
  
València, 13 de juny de 2011.- El conseller de Solidaritat i Ciutadania: Rafael Blasco Castany.